Dance the Night

«Dance the Night» (), բրիտանացի երգչուhի Դուա Լիպայի երգը, որը թողարկվել է 2023 թվականի մայիսի 25-ին Atlantic Records և Warner Records լեյբլներում, հանդիսանում է «Բարբի» ֆիլմի «Barbie: The Album» սաունդթրեք-ալբոմի առաջատար սինգլը, ֆիլմի պրեմիերան կայացել է 2023 թվականի հուլիսի 21-ին։ Լիպան և Քերոլայն Էյլինը գրել են այն Էնդրյու Ուայեթի և Մարկ Ռոնսոնի հետ, Picard Brothers եղբայրները նույնպես մասնակցություն են ունեցել։ Երգը դիսկո ժանրում է, որի մեջ օգտագործվել են թավջութակ, ջութակ, ալտ, լարային և բաս գործիքներ։ Երգը պատմում է այն մասին, որ Լիպան ցանկանում է պարել ողջ գիշեր և ոչինչ նրան չի խանգարում։ Երգի հետ նաև թողարկվել է տեսահոլովակը, որում նկարահանվել են մի քանի անձ, այդ թվում նաև ավստրալացի դերասանուհի Մարգո Ռոբին։

Պատմություն 
2023 թվականի ապրիլին հայտարարվել է, որ Դուա Լիպան միացել է Գրետա Գերվիգի ֆանտաստիկ կատակերգական «Բարբի» ֆիլմի դերասանական կազմին։

Նա ձայնագրել է ֆիլմի «Barbie: The Album» ալբոմի առաջատար սինգլը։ 2023 թվականի մայիսի 22-ին Լիպան հայտարարել է, որ նրա գլխավոր սինգլը՝ «Dance the Night»-ը թողարկվելու է 2023 թվականի մայիսի 26-ին։ Դա եղել է նրա առաջին երաժշտական թողարկումը Future Nostalgia ալբոմից հետո։ Official Charts Company-ից Ջորջ Գրիֆիթսը նշել է, որ երգի մի հատվածը հնչում է որպես վերադարձ «ներծծված Future Nostalgia-ի դիսկո ձայնին․․․ իհարկե պլաստիկ փայլով»։ Հատվածի հետ տեսահոլովակում ցուցադրվում է այն տեսարանը, որտեղ Լիպան բարձրակրունկ կոշիկներով է, ինչը վերարտադրում է «Բարբի» ֆիլմի երկրորդ թրեյլերում Մարգո Ռոբիի թեքված ոտքով կադրը, հետո նա համբուրվում է հայելու հետ, երգի տեքստից «Just come along for the ride!» հատվածը հնչում է փայլող դիսկո-գնդի ներքո։ Vulture ամսագրից Ջեննի Չանը նշել է, որ իր դուրս գալը նշանավորել է Լիպայի հայտնի հիփ-թուիսթ մեմի մահը, քանի որ նրա մասին լուրերը դարձել էին վերջին շրջանում ամենաորոնվածը։

Ստեղծագործություն 
«Dance the Night» երգն ունի 2 րոպե 56 վայրկյան տևողություն։ Էնդրյու Ուայեթը, Մարկ Ռոնսոնը և պրոդյուսեր-հեղինակներից ֆրանսիացի Picard Brothers եղբայրները կատարել են երգի պրոդյուսերավորումը։ Ուայեթը նվագում է բաս կիթառ և սինթեզատոր, Ռոնսոնը կիթառ և Rhodes դաշնամուր է նվագում, Պիկարդ եղբայրները ստեղնաշարային գործիքներ, իսկ ծրագրավորումը կատարել է ձայնային ինժեներ Բրենդոն Բոսթը։ Երգի գործիքային տարբերակում առկա է նաև թավջութակ, ջութակ և ալտ, իսկ միքսացումը կատարել են Սերբան Գենեան և Բրայս Բորդոնեն։

«Dance the Night»-ը դիսկո ժանրի երգ է։ Երգում օգտագործված են «դասական լարային և փանքային բասեր»։ Variety-ից Տանյա Գարսիան բնութագրել է այն որպես «հնարամիտ, դիսկո-փոփ համար»։ Կրկներգում Լիպան ասում է՝ «Տես, ինչպես եմ ես պարում օրուգիշեր / Իմ սիրտը կարող է այրվել, բայց դու չես կարող դա տեսնել իմ դեմքին / Տես, ինչպես եմ պարում, պարում եմ օրուգիշեր / Ես դեռևս պահում եմ երեկույթը(Watch me dance the night away / My heart could be burnin' but you won’t see it on my face / Watch me dance, dance the night away / I still keep the party running)»։ Նա արտասվելիս իր դեմքի արցունքները համեմատում է ադամանդների հետ։

Երաժշտական տեսահոլովակ 
Սինգլի հետ միաժամանկ թողարկվել է նաև երաժշտական տեսահոլովակը, որի մեջ նկարահանվել են Գերվիգը, Ռոբբին և դերասանուհիներ Իսսա Ռեյն ու Էմմա Մաքին։ Տեսահոլովակում օգտագործվել են վարդագույն դեկորացիաներ, և Լիպան այնտեղ նոր խորեոգրաֆիա է սովորում այն բանից հետո, երբ տեսնում է, որ նկարահանումների համար նախատեսված դիսկո-գունդը տապալվում է հատակին։ Նա պարում է Բարբիի շատ մեծ բարձրակրունկների վրա, իսկ կամեոն հայտնվում է դիսկո երեկույթի ժամանակ այն բանից հետո, երբ Գերվիգը ազատում է իր ռեժիսորական աթոռը՝ Լիպայի կատարումը գովելու և դիսկո-գնդի ջարդվելու վերաբերյալ հարցել տալու համար։ Pitchfork-ից Էվան Մինսքերը տեսահոլովակը կարճ նկարագրել է հետևյալ կերպ՝ «Լիպան գլխավորում է դիսկո-գնդի մոտ պարողների խումբը, նստում է Բարբիի վարդագույն կաբրիոլետի ղեկին և պարում է վարդագույն թեժ բեմում»։ Տեսահոլովակում օգտագործված են բնական չափերի օծանելիքի սրվակներ, իսկ Rolling Stone-ի Լարիշա Փոլը հայտարարել է, որ դա «նույնքան փայլուն և հմայիչ է, որքան էսքեյփիզմ և անհանգստություն»։

Մրցանակներ և անվանակարգեր

Հիթ-շքերթներ

Շաբաթական հիթ-շքերթներ

Ամսական հիթ-շքերթներ

Հավաստագրումներ

Թողարկման պատմություն

Ծանոթագրություններ

Արտաքին հղումներ 
 

Դուա Լիպայի երգեր
21-րդ դարի երգեր
Անգլերեն երգարվեստ
Սաունդթրեքներ
Ամառային երիտասարդական վիքիճամբարի հոդվածներ